Meral Bedretdin

Meral Bedretdin (s. 7. maaliskuuta 1993 Helsinki) on uransa jo lopettanut suomalainen koripalloilija. Hän pelaa pääasiassa pelintekijänä mutta kykenee myös pelaamaan heittävänä takamiehenä.http://www.fibaeurope.com/cid_KNce8jInH7Qj1EsyH5rjn2.playerID_77063.compID_pnlxO1HYJhUh,MTfrmUO03.season_2015.roundID_9491.teamID_281.html SM-pronssia ja Suomen cupin kertaalleen voittanut Bedretdin edustaa Naisten Korisliigassa pelaavaa Tampereen Pyrintöä ja on pelannut myös Suomen maajoukkueessa.

 Pelaajaura 

Bedretdin vietiin jo pienenä tyttönä seuraamaan Touhun Pojat Lauttasaaren otteluita, ja hänen molemmat vanhemmat siskonsa pelasivat seurassa. Bedretdinkin alkoi harrastaa lajia ToPoLa:ssa eikä esimerkiksi siirtynyt pelaamaan Espoon puolelle, mikä olisi ollut harvinaista.Aamulehti 8.12.2014 Bedretdin itse muistelee pelanneensa ensimmäisen kerran palloilukerhossa 3–4 vuoden ikäisenä.Tampereen Pyrinnön kausijulkaisu 2014–2015, 16–17 Hän pelasi kasvattajaseurassaan kauteen 2007–2008 ja B-tyttöjen SM-sarjaan asti. Seuraavalla kaudella hän pelasi samaa sarjaa Tapiolan Hongassa saavuttaen ikäluokan SM-pronssia. Vuosina 2008–2012 Bedretdin pelasi Hongan A-tyttöjen SM-sarjajoukkueessa voittaen ikäluokan Suomen mestaruuden 2010 ja 2012 sekä SM-pronssia 2011. Samalla nelivuotiskaudella Bedretdin pelasi yksittäisiä otteluista Hongan I-divisioonan reservijoukkueessa lukuun ottamatta kautta 2008–2009, jolloin hänelle kertyi Hongan akatemiajoukkueessa 18 ottelua.baskethotel.com

Bedretdin pelasi ensimmäisen kerran naisten SM-sarjaa kaudella 2010–2011, jolloin hän esiintyi neljässä runkosarjaottelussa ja kolmessa pudostuspeliottelussa. Espoo Team sijoittui runkosarjassa kolmanneksi ja pudotti puolivälierissä Forssan Alun otteluvoitoin 2–0. Välierissä joukkue hävisi Catzille 3–0, mutta pronssiottelussa se voitti Torpan Pojat 74–69,http://www.basket.fi/uutiset/kaikki_uutiset/?x122462=7667817 ja Bedretdinkin sai tulokaskaudellaan pronssimitalin. Kauden aikana Espoo Team voitti myös Suomen cupin, jonka loppuottelussa se kaatoi Alun 70–49.http://www.basket.fi/uutiset/kaikki_uutiset/?x122462=6641459

Kaudella 2011–2012 Bedretdin pelasi SM-sarjaa jo 20 runkosarjaottelua lähes 17 minuutin keskiarvolla. Espoo Team sijoittui runkosarjassa viidenneksi mutta putosi puolivälierissä Forssan Alkua vastaan 2–1-otteluvoitoin. Bedretdinin pistekeskiarvo kasvoi runkosarjassa lisääntyneen peliajan myötä 4,6:een.

Kauden 2012–2013 Bedretdin pelasi belgialaisessa United Woluwessa. Belgiassa vietetyn vuoden jälkeen Bedretdin palasi Suomeen ja Tapiolan Honkaan,http://www.basket.fi/uutiset/kaikki_uutiset/?x122462=18765966 jossa hän pelasi naisten SM-sarjaa runkosarjassa pääsarjauransa siihen mennessä parhailla, 7,8 pisteen, 3,3 levypallon ja 2,0 syötön, keskiarvoilla. Lisäksi hän teki pääsarjauransa parhaat tilastokeskiarvot vapaaheitoissa ja riistoissa. Yksittäisen pääsarjaottelun piste-ennätystään Bedretdin paranteli 18 pisteeseen Torpan Poikia vastaan 8. maaliskuuta 2014. Honka sijoittui runkosarjassa seitsemänneksi ja eteni pudotuspeleihin, joissa se putosi heti puolivälierissä Peli-Karhuja vastaan 3–0-otteluvoitoin.

Kaudeksi 2014–2015 Bedretdin siirtyi opiskelemaan Tampereelle ja otti yhteyttä Espoon-vuosiltaan tuttuun valmentajaan, Naisten Korisliigaan nousseen Tampereen Pyrinnön Ilpo Rantaseen. Pyrinnön paikka pääsarjassa ja opiskelu paikkakunnalla johtivat pelaajasopimukseen Pyrinnön kanssa.http://www.basket.fi/uutiset/kaikki_uutiset/?x122462=26075384http://tampereenpyrinto.fi/koripallo/2014/09/15/kaisa-lind-ja-meral-bedretdin-tampereen-pyrintoon/  Marraskuun alussa Bedretdin sai ottelutilanteessa aivotärähdyksen, josta toipuminen kesti jonkin aikaa. Lisäksi hänellä oli olkapäävaivoja.http://tampereenpyrinto.fi/koripallo/2014/12/01/pyrinto-paatti-marraskuun-lopun-tuplakierroksen-kahdella-voitolla/  Runkosarjassa Bedretdin pelasi ensimmäisen kerran yli kymmenen pisteen keskiarvolla tehden keskiarvoennätyksensä muun muassa syötöissä ja riistoissa. Pyrintö sijoittui runkosarjassa yhdeksänneksi ja putosi kahdeksan parhaan joukkueen pudotuspeleistä. Bedretdin kirjautti Pyrinnön suomalaispelaajista kauden korkeimmat tilastokeskiarvot pisteissä, syötöissä, riistoissa ja levypalloissa ja oli koko sarjan eniten muiden pelaajien rikkomaksi joutunut pelaaja.http://www.basket.fi/uutiset/kaikki_uutiset/?x122462=33347048

Elokuussa 2015 Bedretdin teki jatkosopimuksen Pyrinnön kanssa.

 Maajoukkue 

Bedretdin edusti Suomen B-nuorten maajoukkuetta 20 ottelussa 3,2 pisteen keskiarvolla ja A-nuorten maajoukkuetta 41 ottelussa 6,1 pisteen keskiarvolla. Hän teki ensiesiintymisensä aikuisten maajoukkueessa 1. kesäkuuta 2012 valmistavassa maaottelussa Liettuaa vastaan tehden kaksi pistettä. Kesällä 2012 Bedretdin edusti Suomea myös EM-karsinnoissa, joissa hän pääsi kentälle neljässä ottelussa seitsemästä tehden 0,7 pistettä, ottaen 0,1 levypalloa ja antaen 0,7 syöttöä ottelua kohden. Maajoukkueen piste-ennätyksensä Bedretdin teki 30. kesäkuuta 2012 Luxemburgia vastaan. Hän teki ottelussa neljä pistettä ja antoi kolme syöttöä. Vuoden 2013 Bedretdin pelasi Suomen haastajamaajoukkueessa, joka sijoittui universiadeissa 14:nneksi.http://www.basket.fi/uutiset/kaikki_uutiset/?x122462=18499632Maajoukkueprofiili Vuonna 2015 hänet nimettiin jälleen Suomen maajoukkuerinkiin.http://www.basket.fi/uutiset/kaikki_uutiset/?x122462=32413102

 Saavutukset 

 SM-pronssia 2011
 Suomen cup 2011
 Universiadit: 14. sija 2013

 Pelityyli ja ominaisuudet 

Bedretdinin siirryttyä Pyrintöön päävalmentaja Ilpo Rantanen kuvaili tämän pystyvän pelaamaan sekä pelintekijänä että heittävänä takamiehenä. Bedretdin pitää itseään puolustuspään pelaajana, joka pelaa aina täysillä. Puolustuksessa Bedretdin ottaa paljon vastaan vastustajien törmäyksiä: esimerkiksi kaudella 2014–2015 hän keräsi Pyrinnössä lähes 80 % vastustajille vihelletyistä hyökkääjän virheistä.http://tampereenpyrinto.fi/koripallo/2015/08/11/kaisa-lind-ja-meral-bedretdin-jatkavat-tampereen-pyrinnossa/ 

Bedretdin on kokenut Pyrinnön-aikanaan pelinsä monipuolistuneen ja saavansa enemmän itsestään irti, mistä hän on erityisesti kiittänyt joukkueen valmentaja Roope Tähkää. Bedretdinin ongelma on ollut pelin ajoittainen ailahtelevuus, minkä korjatakseen hän keväällä 2015 teki yritysyhteistyöllä parannuksia harjoitteluunsa ja ruokavalioonsa.

 Yksityiselämä 

Bedretdin on opiskellut ranskan kieltä Tampereen yliopistossa ja on kiinnostunut työskentelemään ranskan kielellä ja lasten parissa. Bedretdin on arvioinut opintojensa kestävän kuusi vuotta sisältäen välivuoden jossakin ranskankielisessä maassa. Hän tavoittelee koripalloammattilaisuutta ja vakituista maajoukkuepaikkaa.

Bedretdin on taustaltaan suomentataari.

 Tilastot 
 Runkosarja 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2010–2011Espoo TeamSM-sarja 4 40,0 % 0,0 % 50,0 % 0,3 0,3 0,5 0,5 0,8 0,5 – 1,3 52011–2012Espoo TeamSM-sarja 20 34,3 % 29,8 % 66,7 % 0,3 1,1 1,4 1,0 2,4 1,4 0,1 4,6 912013–2014Tapiolan HonkaKorisliiga 24 35,7 % 25,3 % 79,8 % 0,5 2,8 3,3 2,0 4,3 1,6 0,2 7,8 1872014–2015Tampereen PyrintöKorisliiga 25 38,6 % 29,9 % 74,8 % 0,5 3,5 4,0 2,8 3,4 1,9 0,1 10,8 270 YhteensäKorisliiga       

 Pudotuspelit 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2010–2011Espoo TeamSM-sarja 3 – – – – 0,7 0,7 0,3 – 0,3 – – –2011–2012Espoo TeamSM-sarja 3 – 25,0 % – – 0,3 0,3 0,3 1,0 1,0 – 1,0 32013–2014Tapiolan HonkaKorisliiga 3 20,0 % 25,0 % 91,7 % 0,7 1,7 2,3 1,0 4,0 0,3 – 12,3 37 YhteensäKorisliiga       

O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä

 Lähteet 
 Meral Bedretdin  baskethotel.com
 Maajoukkueprofiili Suomen Koripalloliitto
 Meral Bedretdin player profile eurobasket.com 


 Viitteet 

Luokka:Suomalaiset koripalloilijat
Luokka:Vuonna 1993 syntyneet
Luokka:Elävät henkilöt